C 498/2
FI
Euroopan unionin virallinen lehti
30.12.2022
2. pitää valitettavana, ettei Euroopan komission puheenjohtaja tunnustanut unionin tilaa käsitelleessä puheessaan paikallis- ja alueviranomaisten aktiivista ja keskeistä roolia näihin haasteisiin vastaamisessa eikä tarvetta lisätä monitasoista hallintoa EU:n päätöksenteossa ja tehdä yhteenkuuluvuudesta EU:n yleinen tavoite, kuten kaavailtiin jo Maastrichtin sopimuksessa, jolla otettiin käyttöön toissijaisuusperiaate ja myös perustettiin AK.
3. varoittaa, että inflaatio vaikuttaa alueisiin epätasaisesti ja saattaa pahentaa nykyistä alueellista, sosiaalista ja taloudellista eriarvoisuutta entisestään.
Korkeammat energia- ja kuljetuskustannukset vaikuttavat vakavammin haavoittuviin väestöryhmiin.
Alemman tulotason alueilla asuvat ihmiset kärsivät suhteettomasti perushyödykkeiden ja -tuotteiden hinnankorotuksista, ja vaarana on ajautuminen köyhyyteen.
4. korostaa rajat ylittävän yhteistyön merkitystä Euroopan unionin syventämiseksi entisestään sosiaaliselta, talou­ delliselta ja hallinnolliselta kannalta.
Kolmasosa EU:n väestöstä asuu raja-alueilla, ja suuret kaupungit tai elinkeinokeskukset sijaitsevat usein rajan toisella puolella.
Tätä käyttämätöntä potentiaalia terveydenhuollon, kriisinhallinnan, energiahuollon, liikenteen, koulutuksen ja työllisyyden aloilla on hyödynnettävä nykyistä paremmin ja tuettava erikseen.
5. kehottaa Euroopan unionia tukemaan EU:n ja Ukrainan kuntia ja alueita, jotta ne voivat vastata sodasta johtuviin haasteisiin.
Ukrainan jälleenrakentaminen on Euroopan unionille välttämättömyys, moraalinen velvollisuus ja investointi.
Prosessissa on noudatettava OECD:n paremman jälleenrakentamisen periaatetta ja varmistettava kestävät, vihreät ja digitaaliset lähestymistavat yhdennetyn alueellisen kehityksen edistämiseksi.
Ukrainan jälleenrakentaminen sekä sodan ja pandemian aiheuttamat vaikutukset EU:ssa edellyttävät selkeää uudelleenpriorisointia nykyisessä monivuotisessa rahoitus­ kehyksessä.
Jo nyt on nähtävissä EU:n kuntien, alueiden ja jäsenvaltioiden kireä taloudellinen tilanne.
Jälleenrakentamisen yhteydessä on myös edistettävä paikallisdemokratiaa tukeutuen vahvoihin kumppanuuksiin Euroopan unionin paikallis- ja alueviranomaisten kanssa.
Hajautettu jälleenrakennusprosessi myös antaisi Ukrainan kansalaisille mahdollisuuden jäädä maahansa ja hillitsisi siten uusia muuttovirtoja.
Toisaalta AK ei hyväksy esteitä Ukrainan kansalaisten maahanmuutolle ja kehottaa tarkistamaan tilapäistä suojelua koskevaa neuvoston direktiiviä 2001/55/EY (2) mahdollisimman pian, jotta pakolaisille voidaan myöntää oleskelulupa pidemmäksi ajaksi kuin kolmeksi vuodeksi.
6. katsoo, että ukrainalaisille pakolaisille annettavan tuen olisi kannustettava EU:n muuttoliike- ja turvapaikkajärjes­ telmän uudistamisen toteuttamiseen; järjestelmän olisi perustuttava solidaarisuuteen, oikeudenmukaisen taakanjaon kannustimiin ja perusoikeuksien kunnioittamiseen sekä ulkorajojen turvaamiseen.
Tämä on sitäkin kiireellisempää, kun otetaan huomioon, että elintarvikkeiden hintojen nousu maailmanlaajuisesti voi aiheuttaa muuttajien virran EU:n kuntiin ja alueille.
7. korostaa, että paikallis- ja alueviranomaiset kärsivät myös julkisten palvelujen energiakustannusten jyrkästä noususta sekä inflaation vaikutuksista julkisiin hankintoihin ja palkkoihin.
Paikallis- ja alueviranomaisia on pidettävä aktiivisina kumppaneina energiansäästökampanjoissa, uusissa uusiutuvaa energiaa tuottavissa hankkeissa sekä energiahäiriöitä koskevissa varautumissuunnitelmissa, jotta voidaan ottaa huomioon paikalliset olosuhteet ja rajatylittävät ratkaisut.
Komitea kiinnittää huomiota myös paikalliseen uusiutuvan energian tuotantoon liittyviin mahdollisuuksiin monipuolistaa EU:n energialähteiden yhdistelmää ja vähentää unionin riippuvuutta kolmansista maista ja vaatii, että EU:n rahoitusjärjestelmiä sekä julkisia hankintoja ja valtiontukia koskevia sääntöjä mukautetaan niin, että myös paikallisia investointisuunnitelmia voidaan toteuttaa korkean inflaation aikana.
8. kehottaa EU:n toimielimiä ja jäsenvaltioita ottamaan käyttöön poikkeustoimenpiteitä, joilla tuetaan paikallis- ja alueviranomaisia niiden pyrkimyksissä lieventää energiakriisin vaikutuksia kotitalouksiin, haavoittuviin yhteisöihin ja paikallisiin pieniin ja keskisuuriin yrityksiin ja pitää julkiset palvelut toiminnassa, muun muassa osoittamalla niille osuus energiayhtiöiden satunnaisista voitoista (ns. windfall-voitot) saatavista verotuloista.
9. kehottaa Euroopan komissiota ehdottamaan viipymättä EU:n laajuista hintakattoa kaasun tuonnille Euroopan unioniin ja tukemaan kaasun ja energian hintojen irrottamista toisistaan, sillä tämä auttaisi lieventämään inflaatiopaineita.
(2)
Neuvoston direktiivi 2001/55/EY, annettu 20 päivänä heinäkuuta 2001, vähimmäisvaatimuksista tilapäisen suojelun antamiseksi siirtymään joutuneiden henkilöiden joukottaisen maahantulon tilanteissa, ja toimenpiteistä näiden henkilöiden vastaanottamisen ja vastaanottamisesta jäsenvaltioille aiheutuvien rasitusten tasapuolisen jakautumisen edistämiseksi (EYVL L 212, 7.8.2001, s. 12).